a[[1]](#footnote-1)



Simularea şi Examenul Real ale Evaluării Naţionale la clasa a VIII-a – 2023 Anexa 23

Nr. \_\_\_\_\_\_\_\_\_\_\_\_\_\_\_\_\_\_

PROCEDURĂ

privind susţinerea probelor Simulării şi a Examenului Real ale Evaluării Naţionale la clasa a VIII-a pentru elevii cu deficienţe, diagnosticaţi cu diabet zaharat de tip 1 insulino – dependenţi sau diagnosticaţi cu fracturi la membrul superior cu care au abilităţi de scriere şi care nu sunt ambidextri, la propunerile membrilor comisiei judeţene sau ale comisiilor din unităţile de învăţământ

1. Dispoziţii generale
2. Prezenta procedură este întocmită în conformitate cu:

* art. 31 alin. (4) din Metodologia de organizare şi desfăşurare a evaluării naţionale pentru elevii clasei a VIII-a, în anul şcolar 2010-2011, aprobată prin OMECTS nr. 4801/2010, *valabilă şi în anul şcolar 2022-2023*, conform precizărilor art. 2 din OME nr. 5241/2022, privind organizarea şi desfăşurarea evaluării naţionale pentru absolvenţii clasei a VIII-a în anul şcolar 2022-2023,
* art. 20 alin. (3) din Procedura ME/DGIP, CNPEE, DM, DGJC nr. 33.576/31.10.2022, cu privire la asigurarea condiţiilor de egalizare a şanselor pentru elevii cu deficienţe de vedere, deficienţe de auz şi tulburări de neurodezvoltare care susţin examenele naţionale: evaluarea naţională pentru absolvenţii clasei a VIII-a şi examenul naţional de bacalaureat – sesiunea 2023.

1. Comisia judeţeană de organizare a Evaluării Naţionale a decis să aprobe prezenta procedură privind susţinerea probelor Simulării şi a Examenului Real ale Evaluării Naţionale la clasa a VIII-a pentru elevii cu deficienţe, la propunerile membrilor şi a comisiilor din unităţile de învăţământ.
2. Descrierea procedurii

Secţiunea 1 – Adaptarea procedurilor de examen în funcţie de particularităţile individuale şi de cele specifice candidaţilor diagnosticaţi cu diabet zaharat de tip 1 insulino – dependenţi

1. (1) Candidaţii diagnosticaţi cu diabet zaharat de tip 1 insulino – dependent pot solicita susţinerea probelor de examen cu subiecte unice în condiţii speciale, fiind asistaţi la nivelul centrului de examen unde s-au înscris de către cadrul medical repartizat centrului pentru perioada Simulării şi a Examenului Real ale Evaluării Naţionale la clasa a VIII-a, conform Procedurii ME/DGIP, CNPEE, DM, DGJC nr. 33.576/31.10.2022.
2. Cadrul medical repartizat centrului de examen va avea asupra sa trusele de urgenţă primite de la elevii din centru şi va interveni dacă e cazul, la solicitarea elevului.
3. Trusele de urgenţă pot conţine glucometru, dispozitiv de monitorizare a glicemiei şi alimentele pentru stabilizarea glicemiei, primite de la elevi în dimineaţa fiecărei probe scrise, înaintea începerii probei propriu-zise.
4. Elevii aflaţi în situaţie vor completa Anexa 24 (Anexa 1 la Procedura ME/DGIP, CNPEE, DM, DGJC nr. 33.576/31.10.2022) şi vor ataşa dovezile prevăzute în aceasta.
5. Trusa de urgenţă se poate depozita şi pe catedra profesorilor asistenţi, în urma utilizării dispozitivelor specifice elevul în cauză putând să-şi administreze alimentele pentru stabilizarea glicemiei.
6. În situaţia în care sunt conectaţi prin WiFi la smartphone-ul personal pentru monitorizarea frecvenţei indicelui glicemic, aparatul se va depozita pe masa asistentului.
7. Aplicarea prevederilor art. 3 se realizează la solicitarea scrisă a elevului/părintelui/a reprezentantului legal depusă la unitatea de învăţământ unde a fost înscris elevul.

Secţiunea 2 – Adaptarea procedurilor de examen în funcţie de particularităţile individuale şi de cele specifice candidaţilor diagnosticaţi cu fracturi la membrul superior cu care au abilităţi de scriere şi care nu sunt ambidextri

1. (1) Candidaţii diagnosticaţi cu fracturi la un membru superior cu care au abilităţi de scriere şi care nu sunt ambidextri pot solicita susţinerea probelor de examen cu subiecte unice în condiţii speciale, fiind sprijiniţi la nivelul centrului de examen unde s-au înscris de către asistenţi din comisia centrului pentru perioada simulării şi a examenului naţional real ale Evaluării Naţionale la clasa a VIII-a.

(2) Lucrările care se realizează prin dictare se scriu de către unul dintre profesorii asistenți, în săli distincte, supravegheate audio-video. Completarea colțului care se secretizează se realizează, de asemenea, de către profesorii asistenți.

(3) Elevii aflaţi în situaţie vor prezenta ca dovadă o adeverinţă medicală de la medicul de familie sau de la alt medic abilitat prin lege de încadrare în handicap provizoriu.

1. Aplicarea prevederilor art. 5 se realizează la solicitarea scrisă a părintelui/a reprezentantului legal de pusă la unitatea de învăţământ unde a fost înscris elevul.
2. Dispoziţii finale
3. (1) Solicitările părinţilor sunt înaintate inspectoratului şcolar de către unitatea de învăţământ prin adresă scrisă, conform celor precizărilor inspectoratului.

(2) Prezenta procedură se prelucrează în şedinţele de instruire centrelor de examen.

(3) Prezenta procedură este adusă şi la cunoştinţa Ministerul Educaţiei.

1. Toate solicitările înaintate inspectoratului şcolar, conform prezentei proceduri şi a Procedurii ME/DGIP, CNPEE, DM, DGJC nr. 33.576/31.10.2022, cu privire la asigurarea condiţiilor de egalizare a şanselor pentru elevii cu deficienţe de vedere, deficienţe de auz şi tulburări de neurodezvoltare care susţin examenele naţionale: evaluarea naţională pentru absolvenţii clasei a VIII-a şi examenul naţional de bacalaureat – sesiunea 2023, trebuie să cuprindă următoarele:

* adresa de înaintare a unităţii de învăţământ, desemnată centru, unde solicită elevul înscrierea (înregistrată şi semnată de directorul de la unitatea şcolară desemnată centru). Părinţii/tutorii/elevii majori pot să o depună la şcoala unde elevul urmează cursurile, urmând ca aceasta, prin director, să o depună, prin adresă de înaintare, la şcoala desemnată centru, împreună cu toate documentele doveditoare, care la rândul ei o depune comisiei judeţene. Ambele adrese se depun la dosar;
* cererea părinţilor/tutorilor legali, înregistrată în şcoala unde a urmat cursurile, precum şi în şcoala desemnată centru, exprimată în scris, de regulă, înainte de simularea examenelor naționale, dar nu mai târziu de data limită prevăzută în Calendarul de desfășurare al examenelor naționale, privind înscrierea absolvenților clasei a VIII-a la evaluarea națională, solicitând conducerii unității de învățământ adaptarea condițiilor pentru susținerea examenului. Solicitarea se face în baza certificatului de orientare școlară și profesională/a certificatului de încadrare în grad de handicap/a unei adeverințe medicale eliberate de comisia medicală județeană/a municipiului București de orientare școlar-profesională sau, în judeţele în care nu funcționează comisii medicale de orientare școlar-profesională, în baza unui document medical eliberat de medicul specialist (în cazurile deficienţelor de vedere, deficienţelor de auz şi a tulburărilor de neurodezvoltare – *tulburare de spectru autist cu sau fără tulburări de sănătate intelectuală asociate, tulburări specifice de învățare, tulburări cu deficit de atenție/hiperactivitate, tulburări de dezvoltare intelectuală și alte tulburări de neurodezvoltare*), respectiv de dovada medicală, cu parafa medicului (în cazul elevilor diagnosticaţi cu diabet zaharat de tip 1 insulino – dependenţi şi a celor diagnosticaţi cu fracturi la membrul superior cu care au abilităţi de scriere şi care nu sunt ambidextri). În conținutul solicitării depuse în scris de către părinții/tutorii legal instituiți/reprezentanții legali ai elevilor/elevii majori, se menționează modalitatea de adaptare a condițiilor de examinare, în funcție de particularitățile individuale și de cele specifice deficienței;
* dovezile medicale, menţionate mai sus.

1. (1) Cererea înregistrată la unitatea de învățământ este valabilă atât pentru simularea examenelor naționale. Pentru examenul real al Evaluării Naţionale la clasa a VIII-a se depune o nouă cerere la inspectoratul şcolar în perioada de înscriere la acest examen.

(2) Răspunsul comisiei judeţene va fi înaintat şcolii desemnate centru, care la rândul ei, are obligaţia de o dirija către şcoala de provenienţă şi părinţilor/tutorilor/elevilor majori aflaţi în situaţie.

(3) Ţinând seama de eventualele măsuri igienico-sanitare impuse de contextul pandemic, se pot utiliza măşti adaptate/viziere, care să permită comunicarea în limbaj mimico-gestual.

(4) Conducerile unităţilor de învăţământ întreprind măsuri pentru informarea elevilor/părinţilor/tutorilor legal instituiţi/reprezentanţilor legali ai tuturor elevilor cu deficienţe care susţin examenele naţional cu privire la modalităţile de adaptare a procedurilor de examinare de care pot beneficia, la cerere, precum şi cu privire la calendarul şi locul depunerii solicitării respective (în cazul elevilor din Maramureş – la unitatea de învăţământ unde este şcolarizat elevul). Informaţiile vor fi afişate la sediul fiecărei unităţi de învăţământ/ISJ-MM, precum şi pe site-urile acestora.

(5) La nivelul ISJ Maramureş, informaţii suplimentare pe această temă se vor putea obţine de la vicepreşedintele comisiei judeţene, Coroiu Mircea-Dumitru, 0735.802.341 sau email [mdcoroiu@yahoo.com](mailto:mdcoroiu@yahoo.com)

|  |  |  |
| --- | --- | --- |
| *Comisia Judeţeană pentru Simularea Evaluării Naţionale şi pentru organizarea examenului real a Evaluării Naţionale la clasa a VIII-a,* | | |
| *Preşedinte,*  Inspector şcolar general adjunct,  prof. Muntean Ioan |  | *Secretari,*  Inspector şcolar,  prof. Pop Vasile-Graţian  prof. Vank Mircea-Ioan |
| *Vicepreşedinte,*  Inspector şcolar,  prof. Coroiu Mircea-Dumitru |  | Membri,  Inspectori şcolari,  pro. Sabău Adrian-Vasile  prof. Cosma Cornelia-Simona  prof. Lapsanszki Edith  prof. Miculaiciuc Halena  Informaticieni,  Dancu-Cherecheş Liliana-Gretta  Heil Robert-Iosif |

1. ROMÂNIA, Maramureş – Baia Mare, str. Petofi Sandor, nr. 14, 430165

   Tel. +40.262.212.114, fax. +40.262.211.992, [www.isjmm.ro](http://www.isjmm.ro), [isjmaramures@gmail.com](mailto:isjmaramures@gmail.com) [↑](#footnote-ref-1)