S-EN08 **Anexa 18**

Centrul de Simulare Examen şi de Evaluare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# ATRIBUŢIILE EVALUATORILOR

1. **Prescurtările legislative aplicabile S-EN08 se regăsesc în Anexa 02**.
2. Se prezintă la CS-EN08 în ziua probei, la ora 14.00, moment în care preşedintele comisiei realizează sesiunea de instruire.
3. Evaluarea lucrărilor scrise se realizează astfel: fiecare lucrare este evaluată de 2 profesori evaluatori, selectaţi, cu prioritate, dintre profesorii, dintre profesorii care au urmat *Programul de formare continuă în vederea constituirii Corpului de profesori evaluatori pentru examenele şi concursurile naţionale (CPEECN)*. Nota fiecărei lucrări la S-EN08 se stabileşte în conformitate cu prevederile **art. 10 alin. (1) şi (2) din** **M2023**. [**P229, art. 9**]
4. Înainte de începerea corectării, preşedintele şi secretarul din centru au obligaţia de a asigura, pentru fiecare disciplină la care se organizează evaluarea, o sesiune de instruire pentru evaluatori. Scopul acestei instruiri este de a diminua diferenţele dintre evaluatori în aplicarea baremului de evaluare şi de notare. Se interzic interpretările personale şi efectuarea de modificări în baremul de evaluare şi de notare. [**M2010, art. 19 alin. (4)**]
5. Evaluarea lucrărilor scrise din fiecare pachet se efectueaza, pe baza baremului de evaluare si de notare, în cadrul centrului zonal de evaluare, de doi profesori evaluatori, care lucreaza, în mod obligatoriu, în sali separate, stabilite de presedintele comisiei. În fiecare sala se afla cel putin trei profesori evaluatori. Schimbarea lucrarilor de la primul evaluator la al doilea si invers se va face în prezenta presedintelui sau a secretarului comisiei, mentionându-se datele de identificare ale evaluatorului: numele si numerele lucrarilor corectate. [**M2010, art. 19 alin. (5)**]
6. Pe perioada evaluării au voie să intre în săli, în afara evaluatorilor înşişi, doar preşedintele şi secretarul comisiei judeţene, preşedintele şi membrii centrului de examen şi de evaluare, reprezentanţii Comisiei Naţionale, persoane delegate de către Comisia judeţeană pentru a controla desfăşurarea S-EN08. Profesorii evaluatori nu vor avea asupra lor mijloace electronice de înregistrat sau de comunicat cu exteriorul pe durata prezenţei în centru. [**M2010, art. 19 alin. (6)**]
7. Toate borderourile, însoţite de listele cu numerele lucrărilor şi cu distribuţia acestora pe evaluatori se arhivează de catre preşedintele comisiei şi vor fi puse la dispoziţia Comisiei Naţionale pentru sondaje şi analize postexamen. [**M2010, art. 19 alin. (7)**]
8. Lucrările se evaluează şi se apreciază de fiecare evaluator, separat, respectându-se baremele de evaluare şi de notare elaborate în cadrul CNPEE. La evaluarea lucrărilor scrise, profesorii evaluatori nu vor face sublinieri sau menţiuni pe acestea. Evaluarea pe baza baremului se înregistrează în borderourile de evaluare, separat pentru fiecare evaluator. [**M2010, art. 19 alin. (8)**]
9. În procesul de evaluare iniţială a lucrărilor scrise şi de rezolvare a contestaţiilor, după validarea finalizării evaluării de către cei doi profesori evaluatori, în cazul în care diferenţa dintre notele celor doi evaluatori este mai mică sau egală cu 1 punct, este calculată nota finală, ca medie aritmetică cu două zecimale a notelor acordate de evaluatori, fără rotunjire, fiind înregistrată în catalogul evaluării naţionale. [**M2023, art. 10 alin. (1)**]
10. În cazul în care diferenţa între notele acordate de cei doi profesori evaluatori este mai mare de 1 punct, lucrarea va fi recorectată de alţi doi profesori evaluatori. După validarea finalizării evaluării, nota finală este calculată luând în considerare cele 4 (patru) note. După eliminarea celor două note/valori extreme, nota finală se calculează ca medie aritmetică cu două zecimale, fără rotunjire, a celor două note/valori centrale. Media rezultată reprezintă nota finală şi este înregistrată în catalogul evaluării naţionale. [**M2023, art. 10 alin. (2)**]
11. Zilnic, după terminarea programului de evaluare şi de notare, pachetele de lucrări şi borderourile individuale de notare, închise în plicuri sigilate, se predau, cu proces-verbal, preşedintelui sau secretarului comisiei, pentru a fi păstrate în dulapuri metalice, închise şi sigilate. [**M2010, art. 19 alin. (9)**]
12. Fiecare profesor care participă la evaluare semnează notele acordate lucrărilor evaluate şi borderoul de evaluare şi le predă preşedintelui comisiei din centru.

Am luat la cunoştinţă,

Data Semnătura