S-EN08 **Anexa 14**

Centrul de Simulare Examen şi de Evaluare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# FIŞA DE ATRIBUŢII

# pentru responsabilul cu derularea şi monitorizarea procesului de supraveghere audio-video

1. **Prescurtările legislative aplicabile S-EN08 se regăsesc în Anexa 02**. Responsabilul va lua la cunoştinţă conţinutul tuturor prevederilor legislative menţionate.
2. În dimineaţa fiecărei zile de muncă în centrul specific se va prezenta la sediul şcolii desemnate CS-EN08 şi va supraveghea audio-video prin intermediul echipamentelor din dotarea şcolii zonele din şcoală în care se derulează activităţi specifice S-EN08. La finalul activităţii din centru pe zile va realiza scrierea pe suporturile specificate în **P27980**.
3. Respectarea cu strictețe a următoarelor articole din **P27980**:

**Art. 3.** (1) Pentru buna aplicare a prezentei proceduri, pentru fiecare CS-EN08, va fi desemnată o persoană responsabilă cu derularea și monitorizarea procesului de supraveghere audio-video a probelor S-EN08, respectiv a activităților specifice fiecărei comisii.

(2) Persoana responsabilă cu derularea şi monitorizarea procesului de supraveghere audio-video în CS-EN08 din cadrul S-EN08, va fi desemnată din rândul personalului cu competenţe de specialitate din altă unitate de învăţământ decât cea din care provin candidaţii sau lucrările scrise sau din rândul personalului cu competenţe de specialitate din ISJ sau din unităţile conexe şi va fi delegată la centrul respectiv prin delegaţie specială emisă de inspectorul şcolar general/inspectorul şcolar general adjunct, în vederea exercitării atribuţiilor care-i revin conform prezentei proceduri.

(3) În unitățile de învățământ în care se susține S-EN08 (CS-EN08), persoana responsabilă cu derularea și monitorizarea procesului de supraveghere audio-video va fi desemnată dintre membrii comisiei de către președintele *comisiei*.

(4) Modalităţile de realizare a supravegherii audio-video a probelor scrise la locul imobilizării/izolării candidaţilor şi procesul de monitorizare a supravegherii sunt stabilite, după caz, de către comisia judeţeană de organizare a evaluării naţionale [...].

**Art. 4.** În desfășurarea activității de monitorizare a *S-EN08*, inspectoratele școlare, *comisia* judeţeană de organizare şi desfăşurare a S-EN08, comisiile din CS-EN08 au, în principal, următoarele obligații:

a) să asigure informarea persoanelor vizate și să respecte drepturile acestora conform Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor). Această informare se realizează prin intermediul unui afiș postat la sediile monitorizate, poziționat la o distanță rezonabilă de locurile unde sunt amplasate echipamentele de supraveghere, astfel încât să poată fi văzut de orice persoană;

b) să ia măsurile necesare pentru a asigura securitatea prelucrării datelor cu caracter personal;

c) să asigure confidențialitatea prelucrării datelor;

d) să ia măsurile organizatorice şi să asigure suportul tehnic adecvat pentru protejarea datelor cu caracter personal împotriva distrugerii accidentale sau ilegale, pierderii, modificării, dezvăluirii sau accesului neautorizat, în special dacă prelucrarea respectivă comportă transmisii de date în cadrul unei/unor rețele, precum și împotriva oricărei alte forme de prelucrare ilegală a acestor date.

**Art. 5.** (1) ISJ [...] realizează demersuri în vederea dotării unităților de învățământ, în care se desfășoară probele de S-EN08 și evaluarea lucrărilor scrise/rezolvarea contestațiilor, cu *sistem de supraveghere audio-video*.

(2) Ministerul Educației are calitatea de operator de date cu caracter personal, conform prevederiilor Regulamentului (UE) 2016/679.

(3) Structurile care prelucrează date cu caracter personal pe seama operatorului, și anume *comisiile* din *centrele* aferente *S-EN08*, au calitatea de împuterniciţi ai operatorului.

(4) În cadrul activității de prelucrare a datelor cu caracter personal, operatorii și împuterniciții acestora se supun activităților de control prealabil sau de investigare efectuate de Autoritatea Națională de Supraveghere a Prelucrării Datelor cu Caracter Personal și acordă acesteia sprijin, la cerere, pentru exercitarea atribuțiilor sale.

**Art. 6.** (1) Unitățile de învățământ, în care se desfășoară probele și activitățile specifice *S-EN08,* asigură dotarea cu echipamentele necesare punerii în funcțiune și exploatării *sistemului de supraveghere audio-video*.

(2) Directorii unităților de învățământ în care sunt organizate CS-EN08 aferente *S-EN08* sunt responsabili pentru instalarea și punerea în funcțiune a *sistemului de supraveghere audio-video*, în *sălile* care vor fi *supravegheate audio-video*, astfel încât întreg sistemul să fie funcțional cu cel puțin 72 de ore înainte de prima probă de S-EN08/proba scrisă a *S-EN08*, respectiv cel mai târziu cu 24 ore înaintea începerii evaluării lucrărilor scrise/soluţionării contestaţiilor.

(3) ISJ monitorizează, prin persoane desemnate în acest sens, ca instalarea şi punerea în funcţiune a *sistemului de supraveghere audio-video* în CS-EN08 să se realizeze până la termenele specificate la alin. (2).

**Art. 7.** (1) Persoana desemnată ca fiind responsabilă cu derularea și monitorizarea procesului de supraveghere audio-video verifică, cel târziu cu 12 ore înaintea fiecărei probe de S-EN08, respectiv cel târziu cu 4 ore înaintea începerii evaluării lucrărilor scrise/soluţionării contestaţiilor, funcționarea *sistemului de supraveghere audio-video*. În această activitate, persoana responsabilă cu derularea și monitorizarea procesului de supraveghere audio-video este asistată de directorul unității de învățământ și de președintele comisiei.

(2) *Sistemul de supraveghere audio-video* trebuie să dispună de un spațiu de stocare liber care să permită cel puțin 7 ore de înregistrare audio-video pentru fiecare *sală supravegheată audio-video*, la calitatea specificată la art. 8 alin. (6) din prezenta procedură. Pentru *sălile supravegheate audio-video* din CS-EN08, spațiul de stocare trebuie să fie suficient de mare astfel încât să permită înregistrarea audio-video pe tot parcursul desfășurării activităților în aceste săli.

(3) Data și ora sistemului de operare ale calculatoarelor, respectiv ale serverelor/unităților de înregistrare din *sistemul de supraveghere audio-video* trebuie să fie setate corect.

(4) Orice problemă legată de funcționare a *sistemului de supraveghere audio-video* va fi anunțată comisiei județene a de organizare a S-EN08 și rezolvată în cel mai scurt timp posibil.

**Art. 8.** (1) Camerele *sistemului de supraveghere audio-video* vor fi instalate în fiecare *sală supravegheată audio-video,* astfel încât să asigure vizibilitatea tuturor persoanelor din interiorul acesteia și să nu poată fi obturată printr-o anumită poziţionare a unor persoane sau obiecte.

(2) În *sălile supravegheate audio-video* în care se desfășoară probe de S-EN08, camerele sistemului de supraveghere audio-video vor fi instalate astfel încât acestea să surprindă cel puțin frontal, toți candidații în timpul susținerii probei, precum și toate acțiunile și dialogurile persoanelor aflate în sală.

(3) În *sălile supravegheate audio-video* destinate activităților de preluare și multiplicare a subiectelor, camerele vor fi instalate astfel încât acestea să surprindă, în totalitate, pe tot parcursul desfăşurării acestor activităţi, monitoarele calculatoarelor folosite la descărcarea, tipărirea și multiplicarea subiectelor, precum şi acţiunile şi dialogurile membrilor comisiei în desfăşurarea activităţilor de preluare, tipărire şi multiplicare a subiectelor, conform procedurii specifice.

(4) În *sălile supravegheate audio-video* destinate activităților de preluare, depozitare și evaluare a lucrărilor, camerele vor fi instalate astfel încât acestea să surprindă, în totalitate, pe tot parcursul desfăşurării acestor activităţi, acțiunile și dialogurile membrilor comisiei în desfășurarea acestor activități, acţiunile şi dialogurile membrilor comisiei, respectiv vizibilitatea, cel puțin frontală, a tuturor profesorilor corectori în timpul activității de evaluare a lucrărilor.

(5) În *sălile supravegheate audio-video* destinate activităților de preluare, depozitare și predare a bagajelor candidaților și a membrilor comisiilor, camerele vor fi instalate astfel încât acestea să surprindă, în totalitate, pe tot parcursul desfăşurării acestor activităţi, acțiunile și dialogurile persoanelor implicate în desfășurarea activităților de preluare, depozitare și predare a bagajelor.

(6) Parametrii de calitate ai înregistrărilor realizate de *sistemul de supraveghere audio-video* vor fi setați astfel încât, la redarea înregistrărilor, persoanele din *sala supravegheată audio-video* să poată fi identificate vizual, iar calitatea sunetului înregistrat să fie de acuratețe înaltă.

**Art. 9.** (1) *Sistemul de supraveghere audio-video* se pornește, în fiecare zi în care au loc activități specifice S-EN08, în *sălile supravegheate audio-video*, cu 30 de minute înaintea începerii activităților specifice probei de S-EN08, respectiv cu 15 minute înainte de începerea activităților de descărcare și multiplicare a subiectelor, a activităților de preluare, depozitare și predare a bagajelor sau a activităților de preluare, evaluare și depozitare a lucrărilor scrise sau de soluţionare a contestaţiilor, de către persoana responsabilă cu derularea și monitorizarea procesului de supraveghere audio-video.

(2) *Sistemul de supraveghere audio-video* funcţionează pe întreg intervalul orar de desfăşurare a probei de S-EN08 sau a activităților menționate la alin (1).

(3) *Sistemul de supraveghere audio-video* se oprește de către persoana responsabilă cu derularea şi monitorizarea procesului de supraveghere doar după ce toate lucrările din *sala supravegheată audio-video* au fost predate şi asistenții supraveghetori, membrii comisiei au părăsit sala de examen, respectiv după ce toate lucrările au fost predate și toți membrii comisiei de evaluare sau de soluţionare a contestaţiilor și-au încheiat activitatea.

(4) Asistenților le este interzisă intervenția asupra *sistemului de supraveghere audio-video*.

(5) În timpul funcționării *sistemului de supraveghere audio-video*, în intervalul specificat la alin. (2), monitoarele computerelor rămân închise.

(6) Persoana responsabilă cu derularea și monitorizarea procesului de supraveghere audio-video verifică periodic, în timpul desfășurării activităților de la alin. (1), dacă *sistemul de supraveghere audio-video* funcționează și înregistrează activitatea integral în toate *sălile supravegheate audio-video*.

**Art. 10.** (1) După încheierea activităților prevăzute la art. 9 alin. (1), persoana responsabilă cu derularea și monitorizarea procesului de supraveghere audio-video va transfera, pe *suport extern*, înregistrările din ziua respectivă.

(2) În scopul arhivării și identificării facile a înregistrărilor stocate pe *suporturi externe*, pe acestea se vor inscripționa, cu marker permanent, următoarele informații: județul, centrul specific S-EN08 (numărul, denumirea), data și intervalele orare ale înregistrărilor, precum și numărul de identificare a *sălilor supravegheate audio-video* corelat, după caz, cu numărul de identificare a camerelor din *sistemul de supraveghere audio-video* pentru care există înregistrări stocate pe respectivul *suport extern*.

(3) Dacă *suportul extern* are capacitate de stocare redusă pentru a se putea inscripționa informațiile de identificare prevăzute la alin. (2), acesta va fi introdus într-un suport/carcasă/plic care se va sigila și pe care se vor inscripționa elementele de identificare prevăzute la alin. (2).

(4) *Suporturile externe* se păstrează în plicuri sigilate și ștampilate, câte un plic pentru fiecare zi în care s-au desfășurat activități în centrele aferente S-EN08.

(5) Plicurile sigilate și ștampilate se păstrează în același loc securizat, împreună cu celelalte documente ale comisiei din centrele specifice S-EN08.

(6) Înregistrările care au fost transferate pe *suporturi externe* se vor șterge din *sistemul de supraveghere audio-video* doar după ce, în prealabil, s-a verificat dacă procesul de transfer pe *suporturile externe* s-a desfășurat în totalitate, fără erori, iar fișierele cu imagini și sunet stocate pe acestea pot fi redate.

**Art. 11.** (1) La intrarea în fiecare *sală supravegheată audio-video* se afișează, după caz, anunțul din Anexa 1, respectiv Anexa 3, care fac parte integrantă din prezenta procedură.

(2) Cu cel puțin 12 ore înainte de începerea primei probe a E-EN08/probei scrise a S-EN08, se va afișa la intrarea în fiecare unitate școlară în care se susțin probe de S-EN08, anunțul din Anexa 2, care face parte integrantă din prezenta procedură.

**Art. 12.** După finalizarea fiecărei sesiuni a *S-EN08*, comisia județeană de EN08 va verifica, prin sondaj, modul în care s-a desfășurat procesul de supraveghere audio-video în fiecare *centru*. În funcție de cele constatate, se vor dispune măsurile care se impun, conform legislației în vigoare.

**Art. 13.** (1) Orice situație care împiedică desfășurarea în condiții normale a procesului de supraveghere audio-video a *sălilor supravegheate audio-video* va fi raportată imediat, în scris, comisiei județene de EN08, de către președintele comisiei din CS-EN08, cu indicarea cauzelor care au dus la apariția ei.

(2) Comisia județeană de S-EN08 cercetează situația, dispune ducerea la îndeplinire a măsurilor care se impun, conform legii și informează Comisia Națională.

**Art. 14.** (1) Înregistrările audio-video nu reprezintă informații de interes public și nu vor fi comunicate terților, cu excepția persoanelor autorizate, în situații justificate, conform legii.

(2) Persoana desemnată ca fiind responsabilă cu derularea și monitorizarea procesului de supraveghere audio-video, precum și comisia din centrele specifice S-EN08 răspund de protecția datelor cu caracter personal stocate în *sistemul de supraveghere audio-video*, respectiv pe *suporturile externe*.

Data \_\_\_\_\_\_\_\_\_\_\_\_\_\_\_\_

Numele şi prenumele \_\_\_\_\_\_\_\_\_\_\_\_\_\_\_\_\_\_ Semnătura \_\_\_\_\_\_\_\_\_\_\_\_\_\_\_\_\_\_\_