[[1]](#footnote-1)



Nr. \_\_\_\_\_\_\_\_\_\_\_\_\_\_\_\_\_\_\_\_

Către

Unităţile şcolare din judeţul Maramureş care şcolarizează clasa a VIII-a

Doamnei/Domnului Director

*Ref.: Simularea şi Examenul Real al Evaluării Naţionale la clasa a VIII-a (S-EN08 şi EN08)*

*Butonul „Evaluare Naţională” din meniul din dreapta al site-ului* [*http://www.isjmm.ro*](http://www.isjmm.ro)

Având în vedere prevederile legislative privind organizarea şi desfăşurarea simularea Evaluării Naţionale la clasa a VIII-a – 2023 (în continuare S-EN08), vă comunicăm că pe site-ul ISJ-MM la *domeniul Evaluare Naţională la clasa a VIII-a* au fost postate toate documentele legislative primite de la ME până la data prezentei, referitoare la desfășurarea S-EN08, documente pe care vă rugăm să le studiați cu atenție. Toate documentele viitoare ce urmează a se primi de la ME le vom posta, de asemenea, în aceeaşi locaţie.

Unităţile de învăţământ, în integralitatea lor, vor respecta întocmai precizările ME şi ale ISJ privind organizarea S-EN08 şi a derulării, în paralel, a activităţilor instructiv-educative cu celelalte clase în perioada S-EN08, astfel încât acestea să se desfăşoare corespunzător, cu respectarea legislaţiei.

Comisia judeţeană a creat câteva documente de lucru pe care le regăşiţi în arhiva de pe site, postată, de asemenea, în locaţia sus amintită (parola arhivei o regăsiţi pe forum în data postării iniţiale a arhivei). În cazuri justificate, comisiile din centre pot propune comisiei judeţene modificarea documentelor postate în arhivă, caz în care arhiva se poate modifica prin actualizarea unor documente propuse, cu menţionarea pe site a datei ultimelor modificări.

*Organizare S-EN08*

Pentru S-EN08, viitorii absolvenţi vor susţine probele în şcolile unde sunt înmatriculaţi/arondaţi, conform anexei, denumite centre de susţinere a S-EN08.

*La S-EN08 se utilizează ştampila unităţii de învăţământ desemnată centru.*

*Tipizate*

Pentru S-EN08, pe foile cu subiecte vor fi redactate şi răspunsurile, în consecinţă nu este nevoie de tipizate, ci doar de asigurarea echipamentelor de multiplicare faţă-verso, hârtie A4 şi toner în cantităţi suficiente de către conducerile unităţilor de învăţământ desemnate centre.

Pentru a vă asigura cantităţile suficiente de hârtie A4 vă veţi raporta la numărul necesar de pagini pentru listarea unui test asemenea celui de anul trecut şcolar.

*Pregătirea examenului real*

Vă comunicăm că pentru a stabili exact care vor fi centrele de examen care sunt și centre de comunicare și de evaluare pentru examenul real, unitățile școlare care au mai puțin de 10 elevi de clasa a VIII-a vor fi arondate la cele mai apropiate UPJ-uri care pot fi centre de examen. Unitățile școlare care doresc să fie arondate altor școli (*în plus faţă de cele propuse de noi*), chiar dacă au mai mult de 10 elevi la clasa a VIII-a pot să ceară acest lucru; solicitarea, în acest sens, va fi adresată Comisiei Judeţene, în scris (*şcolile propuse de noi pentru arodare vor transmite acceptul scris la ISJ, iar şcolile care primesc alte şcoli în arondare vor trimite acordul lor – domnului inspector şcolar, Coroiu Mircea-Dumitru*). Mai mult, vă rugăm să luaţi în calcul şi varianta în care se poate, ca la finele anului şcolar, când tragem linie, să ţineţi cont şi de elevii corigenţi/repetenţi.

*Date statistice apropiate de realitate*

În sensul celor de mai sus, vă comunicăm datele numerice privind elevii înscrişi în clasa a VIII-a la data prezentei în şcoala dumneavoastră, precum şi arondările propuse de comisia judeţeană, în tabelul anexat. Pentru aceasta, dacă veţi constata inadvertenţe, vă rugăm să ne comunicaţi acest lucru prin adresă scrisă.

Datele reale din şcoala dumneavoastră trebuie corelate cu numărul elevilor clasei a VIII-a existent în Aplicaţia SIIIR, la data prezentei, aplicaţie pe care o vom utiliza (la fel ca anul trecut) şi pentru S-EN08 din acest an.

Dacă din acel tabel lipseşte vreo unitate, vă rugăm să ne anunţaţi (pe dl. Coroiu Mircea-Dumitru).

*Comisia din UPJ care va organiza S-EN08*

Comisia care va organiza S-EN08 va fi realizată prin completarea fişierului *Decizie-UPJ.docx* (ataşată prezentei) cu persoanele nominalizate de către dumneavoastră în toate poziţiile precizate (preşedinte, vicepreşedinte, secretar/persoană de contact, membri, asistenţi, profesori evaluatori) şi *se va transmite domnului inspector şcolar, Vank Mircea-Ioan*, prin email pe adresa [mirceavank@yahoo.com](mailto:mirceavank@yahoo.com), până în data de 13 martie 2023.

În acest sens, vă rugăm să fiţi ATENŢI la conţinutul art. 4 din Procedura ME/DGIP, CNPEE nr. 229/2022, privind organizarea şi desfăşurarea simulării evaluării naţionale pentru absolvenţii clasei a VIII-a şi a simulării probelor scrise ale examenului naţional de bacalaureat, în anul şcolar 2022-2023 şi a art. 3 alin. (3) din Procedura operaţională ME/DGIP nr. 27.980/2022, privind activitatea de supraveghere audio-video, prin intermediul sistemelor de supraveghere audio-video, în unităţile şcolare din sistemul naţional de învăţământ, pe perioada desfăşurării probelor şi activităţilor specifice din cadrul examenelor naţionale susţinute de absolvenţii claselor a VIII-a şi a XII-a/a XIII-a în anul şcolar 2021-2022, valabilă în timpul S-EN08.

*Comisia de organizare a S-EN08 din unitatea de învăţământ se compune din:*

1. preşedinte: directorul unităţii de învăţământ în care se desfăşoară S-EN08 în anul şcolar curent; în condiţiile în care directorul unităţii de învăţământ se află în situaţie de incompatibilitate sau în situaţie de incapacitate temporară de muncă în perioada derulării probelor scrise din cadrul S-EN08, atribuţiile îi sunt preluate de către un director adjunct sau, după caz, de un cadru didactic membru al consiliului de administraţie;
2. vicepreşedinte: un director adjunct sau un profesor din unitatea de învăţământ, având gradul didactic I sau II;
3. secretar/persoana de contact: un cadru didactic din unitatea de învăţământ, cu abilităţi în operarea pe calculator/informatician;
4. membri: 1-5 cadre didactice, din unitatea de învăţământ, de regulă având gradul didactic I sau II, cu abilităţi în operarea pe calculator (*unul dintre ei va fi numit responsabil cu derularea şi monitorizarea procesului de supraveghere audio-video*);
5. asistenţi: câte 1-2 cadre didactice pentru fiecare sală în care se desfăşoară S-EN08, cadre didactice care sunt încadrate în unitatea de învăţământ în care se desfăşoară S-EN08 în anul şcolar curent şi au altă specialitate decât cea la care se susţine proba [*Cadrul didactic itinerant și de sprijin/cadrul didactic cu specializarea Psihopedagogie specială/Psihologie/Pedagogie familiarizat cu problematica deficienţei elevului, desemnat de ISJ sau un psiholog/specialist-terapeut personal al elevului, la propunerea părinţilor/tutorilor legali instituiţi/reprezentanţilor legali, în calitate de însoțitor al unui elev cu deficienţe sau cu tulburări poate face parte, ca asistent, din comisia de examen. Accesul acestora în centru se face pe baza unei delegaţii semnate de inspectorul şcolar general* *general, cu respectarea condiției de a nu preda disciplina de examen pentru care asigură însoțirea candidatului în sală și nici la clasa din care provine acesta şi nu trebuie să fie în situație de incompatibilitate, respectiv să nu aibă rude sau afini până la gradul al IV-lea printre elevii care participă la respectiva sesiune de examen.*];
6. profesori evaluatori: cadre didactice de specialitate, de regulă din unitatea de învăţământ în care se desfăşoară S-EN08, cu atribuţii în evaluarea lucrărilor scrise.

Pentru constituirea comisiei, veţi acorda o atenţie deosebită, încă din această perioadă a S-EN08, art. 6 din OME nr. 5241/2022, privind organizarea şi desfăşurarea evaluării naţionale pentru absoelvenţii clasei a VIII-a în anul şcolar 2022-2023 (ataşăm modelul declaraţiei în anexă; declaraţia va fi semnată înainte de a fi trimisă decizia la ISJ).

În situaţia în care la o anumită specializare nu puteţi asigura necesarul de evaluatori, veţi lua legătura cu inspectorii şcolari pentru specialitatea respectivă pentru acordarea de sprijin în constituirea comisiei.

*Profesorii evaluatori*

Evaluarea lucrărilor scrise se realizează de către 2 profesori evaluatori, selectaţi, cu prioritate, dintre profesorii care au urmat *Programul de formare continuă în vederea constituirii Corpului de profesori evaluatori pentru examenele şi concursurile naţionale (CPEECN).*

În situaţia în care nu sunt suficienţi profesori de specialitate în unitatea de învăţământ pentru activitatea de evaluare, preşedintele comisiei de organizare a S-EN08 din centru solicită, pentru:

* limba şi literatura română: domnului inspector şcolar, prof. Sabău Adrian-Vasile,
* matematică: doamnei inspector şcolar, prof. Cosma Cornelia-Simona,
* limba şi literatura maghiară şi germană, materne: doamnei inspector şcolar, prof. Lapsanszki Edith,
* limba şi literatura ucraineană-maternă: doamnei inspector şcolar, prof. Miculaiciuc Halena,

nominalizarea unui profesor de specialitate din afara unităţii de învăţământ în vederea evaluării lucrărilor.

*Soluţia de rezervă. Preîntâmpinare nereguli*

Plan pentru situaţii speciale

elaborat în cazul în care vor exista probleme tehnice sau speciale la nivelul centrelor S-EN08 şi EN08 (Simulare şi Examen Real), în anul şcolar 2022-2023

*[întocmit în baza art. 3 alin. (1) lit. c) din Procedura ME/DGIP, CNPEE nr. 229/2023, privind organizarea şi desfăşurarea, a simulării evaluării naţionale pentru absolvenţii clasei a VIII-a şi a simulării probelor scrise ale examenului naţional de bacalaureat, în anul şcolar 2022-2023]*

Având în vedere posibilele probleme tehnice sau speciale care pot interveni la nivelul centrelor EN08 (simulare şi examen real) în transferul/preluarea arhivelor cu subiectelor,

se asigură, ca soluţie de rezervă, preluarea arhivei cu subiecte, de la cel mai apropiat centru, ca distanţă, prin doi membri ai comisiei din unitatea de învăţământ stabilită ca centru.

Între cele două comisii se va încheia un proces-verbal de predare a arhivei în plic sigilat şi angajamentul privind transportul acesteia în condiţii de siguranţă. Trebuie asigurată confidenţialitatea subiectelor din momentul primirii şi până în momentul încheierii probei.

Comisiile din unităţile de învăţământ au obligaţia să informeze telefonic, în cel mai scurt timp, comisia judeţeană (*pe secretarul comisiei, inspector şcolar, prof. Vank Mircea-Ioan*) cu privire la eventualele disfuncţionalităţi care apar în procesul de transmitere a subiectelor pentru S-EN08, precum şi pentru examenul real.

*Prezenţa. Rezultatele. Notele*

Rezultatele obţinute la S-EN08 nu se contestă.

Prezenţa şi rezultatele elevilor la S-EN08 se înregistrează în aplicaţia SIIIR. *Rezultatele obţinute la S-EN08 nu sunt afişate şi nu sunt făcute publice*.

Notele obţinute la S-EN08 nu se trec în catalog. Prin excepţie, la solicitarea scrisă a elevului sau a părintelui/tutorelui, notele obţinute la S-EN08 pot fi trecute în catalog.

*Raport comisie*

Fiecare unitate de învăţământ care şcolarizează elevi de clasa a VIII-a, comunică individual rezultatele elevilor, acestea fiind analizate la nivelul fiecărei clase, prin discuţii individuale cu elevii, dezbateri la nivelul clasei, şedinţe cu părinţii, precum şi la nivelul consiliului profesoral, în vederea adoptării măsurilor adecvate pentru îmbunătăţirea performanţelor şcolare ale elevilor.

După analizele efectuate la nivelul unităţii de învăţământ, comisia elaborează un raport pe care îl transmite inspectoratului şcolar (*domnului inspector şcolar, prof. Pop Vasile-Graţian*). Raportul include un plan de acţiune care cuprinde măsurile de remediere în cazul în care acest fapt se impune. Raportul scris se va transmite până la data de 10 aprilie 2023.

*Condiţii egale elevilor*

Se vor aplica prevederile Procedurii ME/DGIP, CNPEE, DM, DGJC nr. 33.576/2022, cu privire la asigurarea condiţiilor de egalizare a şanselor pentru elevii cu deficienţe de vedere, deficienţe de auz şi tulburări de neurodezvoltare care susţin examenele naţionale: evaluarea naţională pentru absolvenţii clasei a VIII-a şi examenul naţional de bacalaureat – sesiunea 2023. Documentele pe această speţă se transmit spre aprobare *domnului Coroiu Mircea-Dumitru, mob. 0735.802.341*.

Cu deosebit respect,

|  |  |  |
| --- | --- | --- |
| *Comisia Judeţeană pentru Evaluare Naţională la clasa a VIII-a – 2023,* | | |
| *Preşedinte,*  Inspector şcolar general adjunct,  prof. Muntean Ioan |  | *Vicepreşedinte,*  Inspector şcolar,  prof. Coroiu Mircea-Dumitru |
|  |  | *Secretari,*  Inspectori şcolari,  prof. Vank Mircea-Ioan  prof. Pop Vasile-Graţian |
|  |  | *Membri,*  Inspectori şcolari,  prof. Sabău Adrian-Vasile  prof. Miculaiciuc Halena  prof. Cosma Cornelia-Simona  prof. Lapsanszki Edith |

1. ROMÂNIA, Maramureş – Baia Mare, str. Petofi Sandor, nr. 14, 430165

   Tel. +40.262.212.114, fax. +40.262.211.992, [www.isjmm.ro](http://www.isjmm.ro), [isjmaramures@gmail.com](mailto:isjmaramures@gmail.com) [↑](#footnote-ref-1)